РЕГЛАМЕНТ ЗА ИЗПЪЛНЕНИЕ (ЕС) 2022/1041 НА КОМИСИЯТА

от 29 юни 2022 година

за въвеждане на регистрационен режим за вноса на някои видове лека термична хартия с произход от Република Корея след възобновяването на разследването с цел изпълнение на решението на Общия съд от 2 април 2020 г. по дело T-383/17, потвърдено с решението на Съда по дело C-260/20 P, във връзка с Регламент за изпълнение (ЕС) 2017/763 на Комисията

ЕВРОПЕЙСКАТА КОМИСИЯ,

като взе предвид Договора за функционирането на Европейския съюз,

като взе предвид Регламент (ЕС) 2016/1036 на Европейския парламент и на Съвета от 8 юни 2016 г. за защита срещу дъмпингов внос от страни, които не са членки на Европейския съюз (1) („основния регламент“), и по-специално член 14 от него,

като има предвид, че:

1. ПРОЦЕДУРА

1.1. Приемане на мерки

1.2. Решенията по дела T-383/17 и C-260/20 P

С жалба, подадена в секретариата на Общия съд на 20 юни 2017 г., групата Hansol (Hansol Paper Co. Ltd. и Hansol Artone Paper Co. Ltd.) („Hansol“) поиска отмяна на Регламент за изпълнение (ЕС) 2017/763 в частта му, която се отнася до Hansol (дело T-383/17). Hansol оспори законосъобразността на спорния регламент по няколко причини. В едно от основанията си Hansol оспори формирането на определени нормални стойности в съответствие с член 2, параграф 3 от основния регламент. В друго основание Hansol изрази твърдението, че Комисията е допуснала явна грешка в преценката при определянето на тежестта на продажбите в Съюза за независими клиенти спрямо продажбите за свързаните преработватели. Hansol заяви, че тази твърдяна изчислителна грешка е изкривила изчисляването на дъмпинговия марж, както и, inter alia, маржа на подбиване на цените.

На 2 април 2020 г. Съдът постанови решение по дело T-383/17, с което отмени Регламент за изпълнение (ЕС) 2017/763 в частта му, която се отнася до произведените от Hansol стоки (4) . Общият съд констатира, че Комисията е нарушила член 2, параграф 1 от основния регламент, като е решила да формира нормалната стойност в съответствие с член 2, параграф 3 от основния регламент за вид на продукта, продаван от Hansol Artone Paper Co. Ltd., при положение че за същия вид на продукта е имало представителни продажби на вътрешния пазар, извършени от Hansol Paper Co. Ltd. Общият съд констатира също така, че твърдяната грешка при претеглянето е била установена и че Комисията е трябвало да вземе предвид количествата, които Schades Nordic, един от свързаните с групата Hansol преработватели в Съюза, е продал на независими клиенти. Поради това Комисията е нарушила член 2, параграф 11 от основния регламент, тъй като направените от нея изчисления не са отразявали в пълна степен извършвания от Hansol дъмпинг. На последно място Общият съд прие, че тази грешка при претеглянето е засегнала и изчисляването на подбиването на цените, тъй като за това изчисляване Комисията е използвала същото претегляне. Освен това Общият съд констатира, че Комисията е допуснала грешка, като е приложила по аналогия член 2, параграф 9 от основния регламент и е приспаднала ПОАР и маржа на печалбата за препродажбите на разглеждания продукт, извършени от свързания субект за продажби в ЕС, за целите на определянето на експортната цена на този продукт в контекста на определянето на вредата.

2. ОСНОВАНИЯ ЗА ВЪВЕЖДАНЕ НА РЕГИСТРАЦИОНЕН РЕЖИМ

3. РЕГИСТРАЦИОНЕН РЕЖИМ

Въз основа на гореизложеното за вноса на разглеждания продукт, произведен от Hansol (Hansol Paper Co. Ltd. и Hansol Artone Paper Co. Ltd.), трябва да бъде въведен регистрационен режим.

ПРИЕ НАСТОЯЩИЯ РЕГЛАМЕНТ:

Член 1

1. В съответствие с член 14, параграф 5 от Регламент (ЕС) 2016/1036 и член 24, параграф 5 от Регламент (ЕС) 2016/1037 митническите органи предприемат необходимите действия за въвеждане на регистрационен режим за вноса на някои видове лека термична хартия с тегло, непревишаващо 65 g/m2; на роли с ширина 20 cm или повече, с тегло на ролaта (включително хартията) 50 kg или повече и с диаметър на ролата (включително хартията) 40 cm или повече („джъмбо ролки“); със или без основно покритие от едната или от двете страни; покрита с термочувствително вещество от едната или от двете страни; и със или без горно покритие, понастоящем класирани в кодове по КН ex 4809 90 00, ex 4811 90 00, ex 4816 90 00 и ex 4823 90 85 (кодове по ТАРИК: 4809900010, 4811900010, 4816900010 и 4823908520), с произход от Република Корея и произведени от групата Hansol (Hansol Paper Co. Ltd. и Hansol Artone Paper Co. Ltd) (допълнителен код по ТАРИК C874).

2. Срокът на регистрационния режим изтича девет месеца след датата на влизане в сила на настоящия регламент.

3. Ставката на антидъмпинговото мито, което може да бъде събирано за вноса на някои видове лека термична хартия, понастоящем класирани в кодове по КН ex 4809 90 00, ex 4811 90 00, ex 4816 90 00 и ex 4823 90 85 (кодове по ТАРИК: 4809900010, 4811900010, 4816900010 и 4823908520), с произход от Република Корея и произведени от групата Hansol (Hansol Paper Co. Ltd. и Hansol Artone Paper Co. Ltd), в периода от възобновяването на разследването до датата на влизане в сила на резултатите от възобновеното разследване, не може да надхвърля ставката, определена с Регламент за изпълнение (ЕС) 2017/763.